**СЪОБЩЕНИЕ ЗА МЕДИИТЕ**

**относно влошено качество на питейната вода, подавана във водопроводната мрежа на населени места от област Добрич**

Резултатите от изследваните по физико-химични показатели общо 13 проби вода, пробонабрани през деня от пунктове при крана на потребителя в гр. Добрич, КК Албена-горна зона и с. Стожер във връзка с постъпили сигнали, показват при 12 от пробите отклонения от здравните изисквания по показателите цвят и мътност. Само една проба вода, пробонабрана от пункт в зона Добрич-Запад, водоснабдяваща района след жп-гара юг и кв. Рилци в гр. Добрич отговаря по физико-химични показатели на изискванията на Наредба №9/2001 г. за качеството на водата, предназначена за питейно-битови цели. Продължават изипитванията по микробиологични показатели.

Препоръчваме за питейно-битови цели да се използва бутилирана вода от търговската мрежа. При ползване на вода от резервни съдове, същата преди консумация следва да се преварява.

РЗИ-Добрич ще продължи да следи проблема и при получаване на резултатите по микробиологични показатели от изследваните проби води, допълнително ще информираме населението за съответствието им с изискванията на Наредба №9/2001 г. за качеството на водата, предназначена за питейно-битови цели.

